als_Latn dik_Latn sag_Latn
Ndodh që një mesazh tekst të keqinterpretohet, pasi nuk përmban tonin e zërit, kështu, kur ju mendoni se jeni gazmor, marrësi mund të mendojë se jeni i vrazhdë apo i ashpër. Prandaj ekzistojnë edhe ikonat, që ju lejojnë të përçoni mesazhet tuaja me qëllimet e duhura. Nëse po kërkoni një mënyrë tjetër për të dërguar mesazhe tekst, Legend është aplikacioni i duhur.
Aplikacioni është dizajnuar nga Stupeflix, studioja e cila ka krijuar aplikacionin Replay, që mori çmimin Aplikacioni i vitit për iPhone në vitin 2014. Aplikacioni merr tekstin që ju keni shkruar dhe bën animacione me të. Këto mund t’i shpërndani në ueb, rrjetet sociale ose t’ua dërgoni miqve si një video.
Përdoruesit do të kenë mundësi të zgjedhin një stil animacioni dhe një ngjyrë, filtër dhe një kombinim të sfondit, ndoshta mund të shtoni një foto ose video për sfond, dhe u bë. Aplikacioni do t’ju sugjerojë dizajnët më të mira, megjithatë do të jeni ju që do të vendosni se cili është më i miri. Aplikacioni mund të shkarkohet tek iTunes App Store për 1.99 dollarë. Për të marrë më shumë informacione mbi të, shikoni videon e mëposthme.
(Herë të lexuara: 145)
als_Latn als_Latn als_Latn als_Latn